CELEX: 62016CN0511
Language: da
Date: 2016-09-29 00:00:00
Title: Sag C-511/16: Sag anlagt den 29. september 2016 — Europa-Kommissionen mod Storhertugdømmet Luxembourg

28.11.2016   
            
            
               DA
            
            
               Den Europæiske Unions Tidende
            
            
               C 441/13
            
         
      Sag anlagt den 29. september 2016 — Europa-Kommissionen mod Storhertugdømmet Luxembourg
      (Sag C-511/16)
      (2016/C 441/17)
      Processprog: fransk
      
         Parter
      
      
         Sagsøger: Europa-Kommissionen (ved M. van Beek og G. von Rintelen, som befuldmægtigede)
      
         Sagsøgt: Storhertugdømmet Luxembourg
      
         Sagsøgerens påstande
      
      
                  —
               
               
                  Det fastslås, at Storhertugdømmet Luxembourg har tilsidesat sine forpligtelser i henhold til artikel 6, stk. 1, i Europa-Parlamentets og Rådets direktiv 2014/27/EU af 26. februar 2014 om ændring af Rådets direktiv 92/58/EØF, 92/85/EØF, 94/33/EF, 98/24/EF og Europa-Parlamentets og Rådets direktiv 2004/37/EF for at tilpasse dem til forordning (EF) nr. 1272/2008 om klassificering, mærkning og emballering af stoffer og blandinger, idet det ikke inden den 1. juni 2015 har udstedt alle de ved lov eller administrativt fastsatte bestemmelser, der er nødvendige for at gennemføre dette direktiv, eller i det mindste ikke har givet Kommissionen meddelelse herom.
               
            
                  —
               
               
                  Storhertugdømmet Luxembourg pålægges i henhold til artikel 260, stk. 3, TEUF dagsbøder à 8 710 EUR regnet fra datoen for afsigelsen af Domstolens dom i nærværende sag for overtrædelse af forpligtelsen til at meddele gennemførelsesforanstaltninger til direktiv 2014/27/EU.
               
            
                  —
               
               
                  Storhertugdømmet Luxembourg tilpligtes at betale sagens omkostninger.
               
            
         Søgsmålsgrunde og væsentligste argumenter
      
      Fristen for gennemførelse af direktivet udløb den 1. juni 2015.
      Storhertugdømmet Luxembourg har tilsidesat sin forpligtelse til at meddele gennemførelsesforanstaltninger inden for den gennemførelsesfrist, der er fastsat i artikel 6, stk. 1, i direktiv 2014/27/EU.